Cexa de Santo Stefano Ła Ceza de Santo Stefano ła ze un edifisio łerigiozo de ła sità de Venesia, situà inte'l canpo omònemo, a pochi pasi da'l Ponte de l'Academia. Ła ceza ła ze stàda costruìa inte'l XIII sècoło dai frari eremitani de Sant'Agustìn, ła ze stada costruìa darecào inte'l XIV sècoło subindo grandi anpliamenti inte'l córer de'l XV sècoło. Ła cexa ła ze stàda de frecuente teatro de epizodi de viołensa e anca de sasinàe, tanto che par sta razon inte'l córer dei sècołi ła ze stada consagràda par ben sìe volte. Ła ceza de Santo Stefano ła se fasa so Canpo Santo Stefano co el fianco dreto. So st'altro A se ghe verze varie monofore ozivałi e, inte ła canpàda sentrałe de łe tre vizibiłe da fóra, anca un portàl łateran co cornizon marmoreo scolpìo. Ła fasàda apare pì inponénte de quanto che xe in realtà parchè se fasa so na całe srèta. Ne ła fasa superior ghe ze un rozon al sentro e do bifore gòteghe in banda. In cueła infarior, in ase co ła fenestra sentràl, A se cata l'inponénte portàl, òpara de Bartolomeo Bon che ła gà reałizada inte'l 1442 e caraterizà da na łuneta in stiłe gòtego sfiamegante, el cui parimetro el ze decorà co vołute. A łe do bande de ła łuneta, voda al sentro, A se trova do znełe gułiete a pianta otagonal, mentre in sima a l'arco ghe ze na statua cea marmorea rafegurante . L'interno de ła ceza el ze a tre navàe spartìe da cołone corinsie sircolare in marmaro de Verona che'l reze su sincue archi ozivałi par łado. Ła navàda sentral, oltra a èsar iłuminada da łe fenestre de ła fasada, ła ze anca iłuminada da fenestre a łuneta verte inte'l Setesento, ła ze coverzesta da un sofito a cołónba de nave, tenjùo su da travi insidesti che i core paralełi al paviemnto de ła cexa, a sìrca oto metri da tera. A l'interno de ła ceza A se oserva ła granda łastra tonbàl che ła coverze łe spogie de'l doze Francesco Morosini, el Peloponnesiaco, òpara de'l 1694 de Antonio Gaspari e Filippo Parodi. petàfio de'l condotier; a l'interno de na nicia co acro a tuto sesto A se trova ła statua ecuestre bronzea de'l Contarini ; L'abside połigonàl, che'l ze anca un ponte soto al cuało score un rio che se pol navegar, el ze serà da na transena marmorea soto ła cuała A se cata l'altar mazor. La sagrestìa ła ospita cuatro tełe de Jacopo Tintoretto: Resurrezione, l'Ultima Cena, Cristo lava i piedi agli apostoli e l'Orazione nell'orto. Altro grando artista prezente so sto medemo spasio ze Antonio Vivarini co do òpare de rimarco: San Nicola di Bari e San Lorenzo martire. Inte'l giòstro de łe sculture spica ła stełe funararia a recordo de Zane Falier òpara de'l 1808 de Antonio Canova. El canpanièl de ła ceza, un mondo alto, de inpianto romànego co cazansa a tre archi e sorastà da un tanburo otagonàl, el ze caraterizà da na pendénsa acentuada, che, pur non prezentando partegołari risci, ła vien comuncue de continuo monitoràda. Inte'l 1904 el ze stà consołidà da l'inzenjer Crescentino Caselli. Se conserva el corpo de Santo Stefano Protomartire Soto l'altèr de ła ceza A pasa un canàl, da navegàr soło che co baso sèvente.